Ինչպես «Արմենպրես»-ին տեղեկացրին ցուցահանդեսի կազմակերպիչ «Զառուբեժ-Էքսպո» ընկերությունից, այն լավագույն հարթակ է՝ ներկայացնելու երկու կողմերի նոր հնարավորություններն ու քննարկելու գործարար նախաձեռնությունները: Ցուցահանդեսին, ինչպես նաև դրա շրջանակներում անցկացվող երևանյան բիզնես-ֆորումին տարիների ընթացքում մասնակցում են արդյունաբերական ձեռնարկություններ, գիտական եւ կրթական կազմակերպություններ այնպիսի բնագավառներից, ինչպիսիք են էներգետիկան, մեքենաշինությունը, մետալուրգիան, հանքարդյունաբերությունը, շինարարությունը, տրանսպորտը, հեռահաղորդակցությունը, ներդրումները, գյուղատնտեսության, բժշկության, կրթության ոլորտները: